8. ekspeditsioon
8. ekspeditsioon oli Rahvusvahelise Kosmosejaama kaheksas alaline meeskond. 8. ekspeditsioon ja ESA astronaut Pedro Duque saabusid jaama 20. oktoobril 2003. Ekspeditsiooni meeskonda kuulusid Roskosmose kosmonaut Aleksandr Kaleri ja NASA astronaut Michael Foale, kellest sai jaama kaheksas komandör. Pärast 7. ekspeditsiooni ja Duque lahkumist, alustasid Foale ja Kaleri kuue kuu pikkust missiooni, mis keskendus jaama käigus hoidmisele. Ekspeditsiooni vältel väljusid Kaleri ja Foale korra avakosmosesse, viibides seal 3 tundi ja 55 minutit. See oli esimene kord, kui kosmosekõnni ajal ei viibinud jaamas ühtegi meeskonnaliiget. Foale ja Kaleri lahkusid jaamast 29. aprillil 2004 koos André Kuipersiga, kes oli üheksa päeva varem saabunud koos 9. ekspeditsiooni meeskonnaga.